Žan Mone modul „Antropologija Evropske unije“

Odeljenje za etnologiju i antropologiju Filozofskog fakulteta Univerziteta u Beogradu

upućuje

POZIV SVIM ZAINTERESOVANIM STUDENTIMA DIPLOMSKIH, MASTER I DOKTORSKIH STUDIJA IZ ZEMALJA ZAPADNOG BALKANA

NA STUDENTSKU KONFERENCIJU

**„Socio-kulturna istraživanja Evropske unije: zapadnobalkanske perspektive“**

19.06.2020. godine, Filozofski fakultet Univerziteta u Beogradu, Čika Ljubina 18-20

Cilj konferencije je da studentima svih nivoa studija pruži priliku da izlože rezultate svojih dosadašnjih istraživanja koja se iz etnološko-antropološke i srodnih društveno-humanističkih perspektiva direktno ili indirektno tiču Evropske unije. Ovakav susret omogućiće razmenu znanja i istraživačkih perspektiva i otvoriti prostor za dijalog pre svega u vezi sa kulturnim, socijalnim i političkim aspektima evropske integracije. Konferenciju, takođe, vidimo kao priliku da uspostavimo ili produbimo postojeću saradnju među koleginicama i kolegama u regionu, ali i da oformimo mrežu stručnjaka za socio-kulturne aspekte evropeizacije, a koji bi u budućnosti sarađivali u istraživanjima i nastavi, posebno u sklopu programa podržanih od strane Evropske unije. Radovi koji budu prihvaćeni i dostavljeni na vreme, biće štampani u višejezičnom onlajn zborniku sa recenzijom kod akademskog izdavača.

Jezik konferencije, kao i jezik apstrakta i poglavlja za zbornik su engleski i maternji jezici učesnika/ca.

**Rokovi:**

**Datum dostavljanja apstrakata:** 01.02.2020. godine

**Datum obaveštavanja da je apstrakt prihvaćen:** 18.02.2020. godine

**Datum dostavljanja rukopisa poglavlja za zbornik**: 30.06.2020. godine

**Uputstva za pisanje i slanje apstrakta**

Apstrakt je potrebno poslati na mejl adresu: [aeum@f.bg.ac.rs](https://webmail.f.bg.ac.rs/imp/compose.php?to=aeum%40f.bg.ac.rs) i uključiti sledeće informacije: ime i prezime, nivo studija i studijsku afilijaciju, naslov rada. Apstrakt ne bi trebalo da bude duži od 250 reči, i potrebno je da sadrži 5 ključnih reči.

**Trajanje izlaganja rada**: 20 minuta

Kotizacija za učešće se ne plaća. Organizatori će obezbediti osveženje tokom trajanja konferencije, dok putne troškove i troškove smeštaja nismo u prilici da nadoknadimo.

**Organizacioni odbor:**

prof. dr Ivan Kovačević, Filozofski fakultet, Beograd, Srbija

prof. dr Senka Kovač, Filozofski fakultet, Beograd, Srbija

prof. dr Miloš Milenković, Filozofski fakultet, Beograd, Srbija

prof. dr Danijel Sinani, Filozofski fakultet, Beograd, Srbija

prof. dr Marko Pišev, Filozofski fakultet, Beograd, Srbija

doc. dr Ivana Gačanović, Filozofski fakultet, Beograd, Srbija

Ana Dajić MA, Filozofski fakultet, Beograd, Srbija

Slobodan Milosavljević, Filozofski fakultet, Beograd, Srbija

Dejan Jovanović, Filozofski fakultet, Beograd, Srbija

**Plenarni predavač:**

prof. dr Marko Pišev, Filozofski fakultet, Beograd, Srbija

**Kontakt**

Email: [aeum@f.bg.ac.rs](https://webmail.f.bg.ac.rs/imp/compose.php?to=aeum%40f.bg.ac.rs)